Anneli Pouta

Anneli Pouta (s. 1961) on suomalainen ylilääkäri, dosentti ja tutkija, joka työskentelee osastonjohtajana ja johtoryhmän jäsenenä Terveyden ja hyvinvoinnin laitoksella. Pouta on lisäksi Oulun yliopiston neuvottelukunnan jäsen. Pertti Huuskonen, Sakari Karjalainen, Leena Nissilä ja Anneli Pouta Oulun yliopiston hallitukseen. Oulun yliopisto. 19.5.2025. (https://www.oulu.fi/fi/uutiset/pertti-huuskonen-sakari-karjalainen-leena-nissila-ja-anneli-pouta-oulun-yliopiston-hallitukseen) Pouta on kansainvälisesti viitatuimpia suomalaisia tutkijoita.

 Ura 

Pouta valmistui Oulun yliopistosta lääkäriksi vuonna 1987, ja pätevöityi edelleen naistentautien ja synnytyksen erikoislääkäriksi (1995) sekä lääketieteen tohtoriksi (1998). Hänen englanninkielinen väitöskirjansa (1997) käsitteli raskausmyrkytyksen aihepiiriä ja oli otsikoitu Natriuretic and vasoactive peptides in pre-eclampsia. Dosentin pätevyyden hän sai vuonna 2005.

Poudalla on noin 42 000 viittausta (19.6.2025).Anneli Pouta. ResearchGate. 19.6.2025. (https://www.researchgate.net/scientific-contributions/Anneli-Pouta-39289923) Pouta oli loppuvuoteen 2018 mennessä kirjoittanut yhdessä tutkijatovereittensa kanssa noin 210 julkaistua tieteellistä artikkelia tai muuta julkaisua, joista useat oli hyväksytty tiedemaailman huippujulkaisuihin (kuten Nature, Nature Genetics, BMJ, The Lancet, Science, Plos One). Vuonna 2018 Pouta nousi arvostetulle maailman viitatuimpien tutkijoiden 2018 Highly Cited Researchers -listalle tieteenrajat ylittävän tutkimuksen aihepiiristä. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaan luettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Tutkijoista noin 40 työskentelee Suomessa tai on ulkomailla tutkimustyötään tekeviä suomalaisia. 

Lähteet

Aiheesta muualla
 Anneli Pouta  (linkedin.com)
  Anneli Pouta  (researchgate.net)

Luokka:Suomalaiset gynekologit
Luokka:Terveyden ja hyvinvoinnin laitos
Luokka:Viitatuimmat tutkijat Clarivaten mukaan
Luokka:Vuonna 1961 syntyneet
Luokka:Elävät henkilöt